b'\n_START_ARTICLE_\nNelli Hietala\n_START_PARAGRAPH_\nNelli Vilhelmiina Hietala (s. 18. marraskuuta 1981 Lieksa) on suomalainen kirjailija._NEWLINE_Hietala valmistui ylioppilaaksi vuonna 2000, humanististen tieteiden kandidaatiksi vuonna 2008 ja filosofian maisteriksi vuonna 2010. H\xc3\xa4n on opiskellut kirjallisuutta ja informaatiotutkimusta ja tehnyt kirjastovirkailijan ja tarjoilijan t\xc3\xb6it\xc3\xa4._NEWLINE_Vuonna 2008 Hietala sai kunniamaininnan J. H. Erkon kirjoituskilpailussa. Vuonna 2009 ilmestyi Hietalan esikoisromaani 39\xe2\x81\xb0 luoteeseen. Novellikokoelma Lintujen k\xc3\xa4yt\xc3\xa4nn\xc3\xb6llisyydest\xc3\xa4 sai Tampereen kaupungin kirjallisuuspalkinnon vuonna 2011. Vuonna 2014 ilmestynyt K\xc3\xa4sipohjaa oli ehdolla Tiiliskivi-palkinnon saajaksi  ja nuortenromaani Miia Martikaisen k\xc3\xa4rsimysviikko Topelius-palkinnon saajaksi.  _NEWLINE_Hietala asuu H\xc3\xa4meenlinnassa.'